
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ 

ЧЕЧИМ 


2024-жылдын «17» декабры            № 142                                   Москва шаары


Маалымдардын (маалыматтардын) берилбегендиги үчүн 
айыптарды салуу жөнүндө

[bookmark: _GoBack]Евразия экономикалык комиссиясынын Коллегиясы (мындан ары – Комиссия) Атаандаштыктын жалпы принциптери жана эрежелери жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 19 тиркеме) (мындан ары – Протокол) 16-пунктунун 
5-пунктчасына, Евразия экономикалык комиссиясынын Кеңешинин 
2012-жылдын 17-декабрындагы № 118 чечими менен бекитилген Чек аралар аралык рыноктордо атаандаштыктын жалпы эрежелерин бузгандыгы үчүн эсептөө методикасы жана айыптарды салуу тартибинин (мындан ары – Эсептөө методикасы жана айыптарды салуу тартиби) 17-пунктуна, Евразия экономикалык комиссиясынын Кеңешинин 2012-жылдын 23-ноябрындагы № 99 чечими менен бекитилген Чек аралар аралык рыноктордо атаандаштыктын жалпы эрежелерин бузуу жөнүндө иштерди кароо тартибинин 44 жана 45-пункттарына ылайык Комиссия тарабынан суралган маалымдардын (маалыматтардын) берилбегендиги жөнүндө ишти (мындан ары – иш) карады. 
Иштин материалдарын кароонун натыйжалары боюнча Евразия экономикалык бирлигинин укугуна кирген атаандаштык чөйрөсүндөгү эл аралык келишимдердин жана актылардын жоболоруна негизденип, каралып жаткан иштин иш жүзүндөгү жагдайларын жана ушул Чечимдин сыпаттама жана жүйөлөштүрүү бөлүктөрүндө берилген ишти кароо боюнча Комиссиянын тыянактарын тиркемеге ылайык изилдеп, эсептөө методикасын жана айыптарды салуу тартибин жетекчиликке алуу менен Комиссиянын Коллегиясы  чечти: 
1. Төмөнкүлөр таанылсын:
а) «Нигай К.А.» жеке ишкеринин аракетсиздиги. (010000, Казакстан Республикасы, Астана шаары, Пушкин көчөсү, 48-үй, мамлекеттик каттоодон өткөндүгү жөнүндө күбөлүк 
№ 62 0276653, катталган датасы – 2004-жылдын 28-июну, ИИН 860617351037) (мындан ары – ЖИ «Нигай К.А.»), Комиссиянын суроо-талаптары боюнча маалымдарды (маалыматтарды) бербегендик Протоколдун 13-пунктунун жоболорун бузууну билдирет, ал үчүн жоопкерчилик протоколдун 16-пунктунун 5-пунктчасында каралган; 
б)  ушул пункттун «а» пунктчасында көрсөтүлгөн адамга карата ишти кароону токтотуу үчүн негиздердин жоктугу.
2. Протоколдун 16-пунктунун 5-пунктчасына жана Эсептөө методикасына жана айыптарды салуу тартибине ылайык «Нигай К.А.» ЖИге 
26 666 орус рубли 66 тыйын өлчөмүндө айып салынсын.
Ушул Чечим менен салынган айып протоколдун 17 жана 
18-пункттарында белгиленген тартипте төлөнүүгө тийиш (Казакстан Республикасынын аймагында катталган чарба жүргүзүүчү субъектилери (рынок субъектилери) тарабынан айыптарды төлөө үчүн банктык реквизиттери, бюджеттик классификациянын коду – 204176, төлөмдүн багытынын коду – 913). 
3. Комиссия «Нигай К.А.» ЖИне тɵмɵндɵгүлɵрдүн зарылдыгы тууралуу маалымдасын:
а) Эсептөө методикасынын жана айыптарды салуу тартибинин 
171-пунктунун экинчи абзацына ылайык ушул Чечимдин 2-пунктунда көрсөтүлгөн айыпты ушул Чечим күчүнө кирген датадан тартып 
60 календардык күндөн кечиктирбестен толук өлчөмдө төлөсүн. Айыпты көрсөтүлгөн мөөнөттө төлөбөгөн учурда Комиссия Эсептөө методикасынын жана айыптарды салуу тартибинин 18-пунктуна ылайык ушул Чечимди мажбурлап аткарууга багытталган чараларды көрөт; 
б) Чек аралар аралык рыноктордо атаандаштыктын жалпы эрежелерин бузуу жөнүндө иштерди кароо тартибинин 45-пунктуна ылайык Комиссияга ушул Чечимдин 2-пунктунда көрсөтүлгөн айыптын төлөнгөндүгү жөнүндө ушул пункттун «а» пунктчасында каралган мөөнөт аяктаган күндөн тартып 30 календардык күндүн ичинде кабарласын.
4. Ушул Чечим Евразия экономикалык бирлигинин Сотуна белгиленген тартипте даттанылышы мүмкүн.
5. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

ТИРКЕМЕ
Евразия экономикалык комиссиясынын 
2024-жылдын 17-декабрындагы 
№ 142 чечимине 

Евразия экономикалык комиссиясынын Коллегиясынын 2024-жылдын 17-декабрындагы № 142 чечиминин 
СЫПАТТАМА ЖАНА ЖҮЙӨЛӨШТҮРҮҮ БӨЛҮКТӨРҮ

Атаандаштыктын жалпы принциптери жана эрежелери жөнүндө протоколдун (2014-жылдын 29-майындагы Евразия экономикалык бирлиги жөнүндө Келишимге № 19 тиркеме) (мындан ары тиешелүү түрдө – Протокол, Келишим) 10-пунктунун 4-пунктчасына ылайык Евразия экономикалык комиссиясы (мындан ары - Комиссия) тарабынан 
2024-жылдын 11-июнундагы № 24/ан аныктамасы менен протоколдун 
13-пунктунун жоболору бузулгандыгына байланыштуу «Нигай К.А.» жеке ишкерине карата (010000, Казакстан Республикасы, Астана ш., Пушкин көчөсү, 48-үй, ИИН 860617351037) (мындан ары – «Нигай К.А.» ЖИ) маалымдарды (маалыматтарды) бербөө фактысы боюнча иш (мындан ары – иш) козголгон жана аны кароо боюнча төмөнкү курамда комиссия дайындалган: 
ишти кароо боюнча комиссиянын төрагасы А.Г. Сушкевич.; 
ишти кароо боюнча комиссиянын мүчөлөрү: С.С. Суменков жана А.Л. Сейталиев. 
Ишти кароого катышкан жактар: 
компетенциясына атаандаштык (монополияга каршы) саясатты ишке ашыруу жана (же) жүргүзүү кирген Евразия экономикалык бирлигине мүчө мамлекеттердин (мындан ары тиешелүүлүгүнө жараша – мүчө мамлекеттер, Бирлик) ыйгарым укуктуу органдарынын өкүлдөрү – В.В. Кузьмина, В.В. Лазарева, Н.К. Пирматов, Е.В. Привезенцева жана Ж.Б. Сагдат. 
Жоопкер – «Нигай К.А.» ЖИ.
2024-жылдын 29-июлундагы № 35/ан ишти кароо боюнча комиссиянын курамын өзгөртүү жөнүндө аныктама менен С.В. Максимов ишти кароо боюнча комиссиянын төрагасы болуп дайындалды. 
Чечим кабыл алуу үчүн кошумча маалымдарды (маалыматтарды) алуу зарылдыгына байланыштуу 2024-жылдын 3-сентябрындагы № 46/ан аныктамасы менен ишти кароо мөөнөтү 60 жумушчу күнгө узартылды. 
Евразия экономикалык комиссиясынын Кеңешинин 2012-жылдын 
23-ноябрындагы № 99 чечими менен бекитилген Чек аралар аралык рыноктордогу атаандаштыктын жалпы эрежелерин бузуу жөнүндө иштерди кароо тартибинин 23-пунктуна ылайык, 2024-жылдын 2-октябрында ишти кароо боюнча комиссиянын төрагасы С.В. Максимов тарабынан ишти кароонун аяктоосу жөнүндө жарыяланды. 
Ишти кароонун жыйынтыгында төмөнкүлөр аныкталды.
Комиссияга 2024-жылдын 19-мартында № номерсиз (кир. № 4391 2024-жылдын 19-марты) «Компания «СИВИК» илимий-өндүрүштүк бирикмеси жоопкерчилиги чектелген коомунан (644076, Россия Федерациясы, Омск обл., Омск ш., Космический пр-т, 109-үй, корп. А, ОГРН 1055511001897, каттоо датасы 3-февраль 2005-жыл, ИНН 5506057995) дөңгөлөктөрдү куроо станциялары жана техникалык тейлөө борборлору үчүн дөңгөлөктөрдү куроочу жана теңдештирүүчү жабдуулардын Чек аралар аралык товардык рыногунда атаандаштыктын жалпы эрежелерин бузуунун мүмкүн болгон белгилери жөнүндө кат менен арыз (мындан ары – арыз) келип түшкөн. Комиссия Чек аралар аралык рыноктордо атаандаштыктын жалпы эрежелерин бузууларга бөгөт коюу боюнча өзүнүн ыйгарым укуктарын ишке ашыруу максатында протоколдун 13-пунктун жетекчиликке алып, «Нигай К.А.» ЖИне 2024-жылдын 8-апрелиндеги № 22-152 каты менен 2024-жылдын 19-апрелине чейинки мөөнөттө товарды өндүрүүчүлөр жана керектөөчүлөр жана 
бири-бирин алмаштыруучу товарлар жөнүндө маалыматты (маалымдарды) Комиссияга берүүнү сураган. 
Бирок Комиссия тарабынан белгиленген мөөнөттөрдө маалымат берилген эмес. Ушуга байланыштуу Комиссия 2024-жылдын 27-апрелиндеги 
№ 22-185 каты менен «Нигай К.А.» ЖИне 2024-жылдын 13-майына чейинки мөөнөттө маалыматы (маалымдарды): товарды өндүрүүнү жана сатууну жөнгө салуучу ченемдик-техникалык документтердин тизмегин, «Нигай К.А.» ЖИ менен бир топту түзгөн жактар жөнүндө, иштин түрлөрү, өндүрүлгөн (сатылган) товарлар жөнүндө, дилердик (дистрибьютордук) келишимдер жөнүндө, анын ичинде 2024-жылдын 8-апрелиндеги № 22-152 каты менен мурда суралган товарды өндүрүүчүлөр жана керектөөчүлөр жана бири-бирин алмаштыруучу товарлар жөнүндө маалыматты (маалымдарды) берүүнү суранган.
«Нигай К.А.» ЖИ 2024-жылдын 29-майындагы № 5 каты менен 
(2024-жылдын 3-июнундагы кир. № 9161) Комиссиянын 2024-жылдын 
27-апрелиндеги № 22-185 суроо-талабына өзгөчө укугу «NIK Pro» жеке ишкерине таандык болгон товардык белги алдында сатылып жаткан товарды чынчыл сатып алуучу катары «Нигай К.А.» ЖИге багытталган суроолор, «Нигай К.А.» ЖИнин пикири боюнча, дөңгөлөктөрдү куроочу жана теңдештирүүчү жабдуулардын Чек аралар аралык товардык рыногунда атаандаштыктын жалпы эрежелерин бузуу белгилерине тиешеси жок, анткени кеп товардык белгинин ээсинин укуктарынын бузулушу, Казакстан Республикасынын колдонуудагы мыйзамдардын алкагында «Товардык белгилер, тейлөө белгилери, географиялык көрсөткүчтөр жана товарлар чыгарылган жерлердин аталыштары жөнүндө» болуп жаткандыгын билдирди. «Нигай К.А.» ЖИнин дарегине жөнөтүлгөн суроолор, анын пикири боюнча, конкреттүү өлкөнүн ичинде өзүнчө мамлекеттин субъектисинин чарбалык ишмердигине тиешелүү, демек, дөңгөлөктөрдү куроочу жана теңдештирүүчү жабдуулардын Чек аралар аралык товардык рыногунда атаандаштык эрежелерин көрсөтүү туура эмес болуп саналат. 
Мунун натыйжада, Комиссия тарабынан 2024-жылдын 11-июнундагы №24/ан аныктамасы менен «Нигай К.А.» ЖИне карата Комиссиянын талабы боюнча маалыматтарды (маалымдарды) бербегендик фактысы боюнча иш козголгон. 
Ишти кароо боюнча комиссиянын отурумдарынын алкагында 2024-жылдын 9-июлундагы № 28/ан, 2024-жылдын 1-августундагы
№ 37/ан, 2024-жылдын 22-августундагы № 45/ан жана 2024-жылдын 
3-сентябрындагы № 46/ан аныктамаларында Комиссия «Нигай К.А.» ЖИнин аракеттеринде (аракетсиздигинде) Протоколдун 13-пунктун бузуу белгилери бар экендигине макулдук же макул эместик жөнүндө позицияны жана Протоколдун 13-пунктун бузуу белгилерин четтетүү боюнча 
«Нигай К.А.» ЖИ тарабынан көрүлгөн чаралар жөнүндө маалыматты берүүнү суранган.
Бирок ишти кароо боюнча комиссия «Нигай К.А.» ЖИден жооп алган эмес.
Ишти кароонун алкагында «Нигай К.А.» ЖИнин дарегине аныктамалар жөнөтүлдү: 2024-жылдын 11-июнундагы № 24/ан 
(2024-жылдын 14-июнундагы № 22-277 кат менен жиберилген, почта идентификатору № RS021132072RU – дарек ээсине 2024-жылдын 
28-июнунда тапшырылган ), 2024-жылдын 9-июлундагы № 28/ан 
(2024-жылдын 10-июлундагы № 22-213 кат менен жиберилген, почта идентификатору № RS021132316RU – дарек ээсине 2024-жылдын 
31-июлунда тапшырылган ), 2024-жылдын 1-августундагы № 37/ан (2024-жылдын 5-августундагы № 22-391 кат менен жиберилген, почта идентификатору № RS021132608RU – дарек ээсине 2024-жылдын 
28-августунда тапшырылган), 2024-жылдын 22-августундагы № 45/ан (2024-жылдын 22-августундагы № 22-419 кат менен жиберилген, почта идентификатору № RS021132846RU – дарек ээсине 2024-жылдын 
10-сентябрында тапшырылган) жана 2024-жылдын 3-сентябрындагы 
№ 46/ан (2024-жылдын 3-сентябрындагы № 22-428 кат менен жиберилген, почта идентификатору № RS021132996RU – дарек ээсине 2024-жылдын 17-сентябрында тапшырылган). 
Протоколдун 10-пунктунун 7-пунктчасына ылайык, Комиссия мамлекеттик бийлик органдарынан, жергиликтүү өз алдынча башкаруу органдарынан, алардын функцияларын жүзөгө ашыруучу мүчө мамлекеттердин башка органдарынан жана уюмдарынан, юридикалык жана жеке жактардан, анын ичинде Чек аралар аралык рыноктордо атаандаштыктын жалпы эрежелеринин сакталышын контролдоо боюнча ыйгарым укуктарды жүзөгө ашыруу үчүн зарыл болгон купуя маалыматтарды суроону жана алууну жүзөгө ашырат.
Протоколдун 13-пунктуна ылайык, Комиссия Чек аралар аралык рыноктордо атаандаштыктын жалпы эрежелерин бузуу жөнүндө иштерди кароодо ишти кароо үчүн зарыл болгон маалыматты мамлекеттик бийлик органдарынан, жергиликтүү өз алдынча башкаруу органдарынан, алардын функцияларын жүзөгө ашыруучу мүчө мамлекеттердин башка органдарынан же уюмдарынан, юридикалык жана жеке жактардан сурайт. Мүчө мамлекеттердин чарба жүргүзүүчү субъектилери (рынок субъектилери), коммерциялык эмес уюмдар, мамлекеттик бийлик органдары, жергиликтүү өз алдынча башкаруу органдары, алардын функцияларын жүзөгө ашыруучу башка органдары же уюмдары (алардын кызмат адамдары), жеке жактар Комиссияга анын суроо-талабы боюнча ага жүктөлгөн ыйгарым укуктарга ылайык зарыл болгон маалыматтарды, документтерди, маалымдарды, түшүндүрмөлөрдү белгиленген мөөнөттө Комиссияга берүүгө милдеттүү. 
Евразия экономикалык комиссиясынын Кеңешинин 2012-жылдын 
23-ноябрындагы № 97 чечими менен бекитилген Чек аралар аралык рыноктордо атаандаштыктын жалпы эрежелерин бузуу жөнүндө арыздарды (материалдарды) кароо тартибинин (мындан ары – арыздарды кароо тартиби) 1313-пунктуна ылайык, арызды (материалдарды) кароодо Комиссиянын ыйгарым укуктуу түзүмдүк бөлүмү зарыл маалыматты мамлекеттик бийлик органдарынан, жергиликтүү өз алдынча башкаруу органдарынан, алардын функцияларын жүзөгө ашыруучу мүчө мамлекеттердин башка органдарынан же уюмдарынан, юридикалык жана жеке жактардан сурап алууга укуктуу. 
Ошентип Комиссия Арыздарды кароо тартибине ылайык, арызды кароонун алкагында мүчө мамлекеттердин чарба жүргүзүүчү субъектилери (рынок субъектилери) тарабынан Чек аралар аралык рыноктордо атаандаштыктын жалпы эрежелерин бузууларга бөгөт коюу боюнча өз ыйгарым укуктарын ишке ашыруу жана Келишимдин жоболорун жетекчиликке алуу менен «Нигай К.А.» ЖИнен тиешелүү маалымдарды (маалыматтарды) сураган. 
Бирок Комиссия тарабынан суралган маалымдар (маалымат) «Нигай К.А.» ЖИ тарабынан Комиссияга белгиленген мөөнөттөрдө берилген эмес. Ошондой эле алар иштин жүрүшүндө да көрсөтүлгөн эмес. 
Ишти кароо боюнча Комиссия «Нигай К.А.» ЖИнин аракетсиздиги Бирликтин монополияга каршы жөнгө салуу чөйрөсүндөгү укуктарынын жоболорун сактоо мүмкүнчүлүгүнө ээ болуу менен аларды сактоо боюнча зарыл жана жетиштүү чараларды көрбөгөндүгүнөн улам келип чыккан деп эсептейт, ушуга байланыштуу «Нигай К.А.» ЖИ өзүнүн аракетсиздиги менен Протоколдун 13-пунктунун жоболорун бузган, тактап айтканда, Комиссиянын суроо-талабы боюнча маалымдарды (маалыматтарды) берген эмес деген тыянак чыгарууга болот. 
«Нигай К.А.» ЖИнин ишин кароонун алкагында иштерди кароо тартибинин 13-пунктунда каралган бардык укуктарды ишке ашыруу мүмкүнчүлүгү камсыз кылынды. Мындан тышкары, андан бул иш боюнча түшүндүрмө, ошондой эле Протоколдун 13-пунктунун жоболорун бузуу фактысына макул же макул эместиги жөнүндө позициясы суралган. Бирок, «Нигай К.А.» ЖИ бул иш боюнча түшүндүрмөлөрдү, ошондой эле анын аракеттеринде Протоколдун 13-пунктунун жоболору бузулгандыгы фактысы менен макул же макул эместиги жөнүндө позициясын берген эмес. 
Ишти кароо боюнча комиссиянын отурумдарына «Нигай К.А.» ЖИнин өкүлдөрү катышкан эмес, бул ишти кароо боюнча комиссиянын жыйынынын датасын жылдыруу жөнүндө өтүнүч кат беришкен эмес. 
«Нигай К.А.» ЖИ жана (же) анын өкүлдөрү тарабынан ишти кароо боюнча комиссиянын отурумдарына катышпагандыгынын жүйөөлүү себептери жөнүндө маалымат берилген эмес. 
«Нигай К.А.» ЖИнин Комиссия тарабынан суралган маалымдарды (маалыматтарды) берүүсүнө тоскоол болгон жагдайлар аныкталган эмес.
Иш боюнча чогултулган далилдерди баалоодо, ишти кароо боюнча комиссия «Нигай К.А.» ЖИнин күнөөсү ырасталганын, ал эми анын аракетсиздиги Протоколдун 13-пунктунун жоболорун бузуу катары туура квалификацияланган деп эсептейт.
Протоколдун 16-пунктунун 5-пунктчасына ылайык Комиссия Евразия экономикалык комиссиясынын Кеңешинин 2012-жылдын 17-декабрындагы № 118 чечими менен бекитилген Чек аралар аралык рыноктордо атаандаштыктын жалпы эрежелерин бузгандыгы үчүн эсептөө методикасы жана айыптарды салуу тартибине (мындан ары – Эсептөө методикасы жана айыптарды салуу тартиби) ылайык, Комиссияга Келишимдин жана Протоколдун XVIII бөлүмүндө каралган маалымдарды (маалыматтарды) бербегендиги үчүн, анын ичинде Комиссиянын талабы боюнча маалымдарды (маалыматтарды) бербегендиги үчүн жеке жактарга – 10 000ден 15 000 россиялык рублга чейин, кызмат адамдарына жана жеке ишкерлерге – 
10 000ден 60 000 россиялык рублга чейин, юридикалык жактарга – 150 000ден 1 000 000 россиялык рублга чейин өлчөмдө айып салат. «Нигай К.А.» ЖИ Комиссияга биринчи жолу Комиссия сураган маалымдарды (маалыматтарды) берген эмес. Көрсөтүлгөн жагдай Эсептөө методикасы жана айыптарды салуу тартибинин № 2 тиркемесине ылайык айыптардын өлчөмүн эсептөөдө жоопкерчиликти жеңилдетүүчү катары эске алынат.
Эсептөө методикасы жана айыптарды салуу тартибине карата № 1 жана 2-тиркемелеринде каралган айыптын өлчөмүн эсептөөдө эске алынуучу жоопкерчиликти жеңилдетүүчү жана жоопкерчиликти оордотуучу башка жагдайлар табылган жок. 

